**TISZAVASVÁRI HELYI VÁLASZTÁSI BIZOTTSÁG**

**35/2014. (IX.5.) számú határozata**

**Gáll Sándor független önkormányzati képviselőjelölt nyilvántartásba vételéről**

A Tiszavasvári Helyi Választási Bizottság Gáll Sándor független jelölt nyilvántartásba vétele tárgyában meghozta a következő **h a t á r o z a t o t:**

Tiszavasvári Helyi Választási Bizottság a 2014. október 12-ére kitűzött helyi önkormányzati képviselők és polgármesterek választásán Gáll Sándor (4440 Tiszavasvári, …… utca …. szám alatti lakost) egyéni választókerületi önkormányzati képviselő-jelöltet az 19/2014. szám alatt a helyi önkormányzati képviselő-jelöltek nyilvántartásába felveszi.

A határozat ellen annak meghozatalától számított három napon belül jogszabálysértésre hivatkozással, illetve a választási bizottság mérlegelési jogkörben hozott döntése ellen a Területi Választási Bizottsághoz címzett fellebbezést lehet benyújtani a Tiszavasvári Helyi Választási Bizottságnál (4440 Tiszavasvári, Városháza tér 4.). A fellebbezést úgy kell benyújtani, hogy az legkésőbb 2014. szeptember 8-án 16.00 óráig a Helyi Választási Bizottsághoz megérkezzen.E határidő jogvesztő.

**INDOKOLÁS**

Gáll Sándor Tiszavasvári, …… utca …. szám alatti lakos 2014. szeptember 5–én az előírt nyomtatvány kitöltésével és a jelöltállításhoz szükséges minimum 13 db ajánlószelvény leadásával a 2014. október 12-ére kitűzött helyi önkormányzati képviselők és polgármesterek választására a 08. számú választókerületben jelöltté nyilvánítását kérte a Helyi Választási Bizottságtól. A Helyi Választási Iroda a szükséges ellenőrzéseket (választói jogosultság, ajánlások érvényessége) elvégezte, melyek után a választási bizottság a jelölt nyilvántartásba vételéről határozott.

Megállapította, hogy a jelöltállítás megfelel a Választási eljárásról szóló 2013. évi XXXVI. törvény (továbbiakban: Ve.) XIV. fejezetében, valamint a helyi önkormányzati képviselők és polgármesterek választásáról szóló 2010. évi L. törvény (továbbiakban: Övjt.) 9.§ (1) bekezdésében foglalt, az ajánlásra vonatkozó rendelkezéseknek.

Az Övjt. 9. § (1) bekezdése szerint egyéni választókerületi képviselő-jelölt az lehet, akit az adott választókerület választópolgárainak legalább 1 %-a jelöltnek ajánlott.

A tiszavasvári 08. számú választókerületben az ajánláshoz 13 db érvényes ajánlószelvény szükséges.

A Helyi Választási Bizottság megállapította, hogy Gáll Sándor jelöléshez szükséges, a törvényben előírt számú érvényes ajánlószelvényt benyújtotta, így a jelöltté nyilvánításról határozott.

A Helyi Választási Bizottság tájékoztatja a központi névjegyzékben szereplő választópolgárt, a jelöltet, jelölő szervezetet, továbbá az ügyben érintett természete és jogi személyt, jogi személyiség nélküli szervezetet, hogy a választási bizottság I. fokú határozata ellen fellebbezést nyújthat be. A fellebbezésnek tartalmaznia kell a fellebbezés jogalapját (jogszabálysértésre hivatkozás, illetve a választási bizottság mérlegelési jogkörben hozott döntése), a fellebbezés benyújtójának nevét, lakcímét (székhelyét) és - ha a lakcímétől (székhelyétől) eltér - postai értesítési címét, a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának számát és típusát, vagy jelölő szervezet vagy más szervezet esetében a bírósági nyilvántartásba vételi számát. A fellebbezés benyújtója választása szerint megadhatja telefaxszámát, vagy elektronikus levélcímét, illetőleg kézbesítési megbízottjának nevét és telefaxszámát, vagy elektronikus levélcímét. A fellebbezésben új tények és bizonyítékok is felhozhatók.

A Helyi Választási Bizottság tájékoztatja továbbá az érdekelteket, hogy a fellebbezés a Választási Bizottság határozatának meghozataláig visszavonható, ugyanakkor a választási bizottság az eljárást hivatalból folytathatja.

A Választási Bizottság a határozatát a Ve. 318. § (2) bekezdésben biztosított jogkörében eljárva hozta meg a Ve. 44. § és 46. § figyelembevételével, a jogorvoslatról való tájékoztatás a Ve. 224. § (1)-(4) bekezdésein alapul.

Tiszavasvári, 2014. szeptember 5.

**Kiss Tünde**

 **HVB elnök**